stanford-oval/wikipedia huggingface dataset:
טירנה
ערים תאומות

טורקיה אנקרה, טורקיה
טורקיה בורסה, טורקיה
בוסניה והרצגובינה סרייבו, בוסניה והרצגובינה
יוון אתונה, יוון
יוון סלוניקי, יוון
מונטנגרו פודגוריצה, מונטנגרו
איטליה רומא, איטליה
איטליה פירנצה, איטליה
איטליה טורינו, איטליה
רוסיה מוסקבה, רוסיה
קנדה קובורג, אונטריו, קנדה
צרפת פריז, צרפת
צרפת מרסיי, צרפת
הרפובליקה העממית של סין בייג'ינג, הרפובליקה העממית של סין
קוריאה הדרומית סיאול, קוריאה הדרומית
ספרד מדריד, ספרד
ספרד ברצלונה, ספרד
ספרד סרגוסה, ספרד
בולגריה סופיה, בולגריה
רומניה בוקרשט, רומניה
צ'כיה פראג, צ'כיה
איטליה ג'נובה, איטליה
בלגיה בריסל, בלגיה
ארצות הברית גראנד רפידס, מישיגן, ארצות הברית
שוודיה סטוקהולם, שוודיה
אוקראינה קייב, אוקראינה
ליטא וילנה, ליטא
קרואטיה זאגרב, קרואטיה
קוסובו פרישטינה, קוסובו
הערות שוליים

1 2  "Religion in the Municipality of Tirana 2011". Instituti i Statistikës (INSTAT). אורכב מ-המקור ב-22 בינואר 2019. נבדק ב-20 ביולי 2020. {{cite web}}:  (עזרה)
| --- | --- |
בקרת זהויות :  NLI: 987007555252305171  BNE: XX461526  BnF: cb12460512r (data)  GND: 4270905-2  ISNI: 0000 0001 1431 9723  LCCN: n82213241  MusicBrainz: 538e3b99-6e61-4fd0-b2ab-e3bbd507b18a  NKC: ge491566  NSK: 000582973  SUDOC: 067106854  VIAF: 167355723   WorldCat (עם VIAF): 167355723 
מסגד אטהם ביי ומגדל השעון בטירנה
פסיפס ענק הקרוי "האלבנים" מעל לכניסה הראשית למוזיאון ההיסטורי הלאומי בכיכר סקנדרבג בטירנה
"מגדלי התאומים" בשדרה הראשית של טירנה "שדרת המרטירים של האומה" (שדרת דשמורט א קומביט, Bulevardi Dëshmorët e Kombit), לשעבר "שדרת מוסוליני"
מבט מ"מרכז טאיוואן" (אזור בילויים מודרני הכולל מסעדות וכו'), השוכן דרומית לכיכר סקנדרבג. "סקיי טאוור" (Sky Tower) מימין, "מגדלי התאומים" משמאל.
נהר הלאנה (Lana) הזורם בטירנה
ג'ובי יוז

| --- | --- |
אין תמונה חופשית
 לידה:  9 ביולי 1980 (בן 44) רנטון, ארצות הברית 
 מדינה:  ארצות הברית 
 שם עט:  Pittacus Lore 
 www.jobiehughes.com
 
ג'וֹבּי יוּז (שמו באנגלית: Jobie Hughes) נולד ב-9 ביולי 1980 בעיר רנטון (פרבר של סיאטל שבמדינת וושינגטון). הוא סופר אמריקני, שנודע בעיקר בזכות סדרת ספרי "בני לוריאן", שחיבר יחד עם ג'יימס פריי.
מגיל שלוש גדל בספנסר, אוהיו, (נמצאת כ-65 ק"מ דרומית-מערבית לקליבלנד). הוא זכה באליפות בהיאבקות בתיכון, למד באוניברסיטת אוהיו במלגת-ספורטאי, וסיים תואר ראשון עסקי במערכת מידע ניהולי.
הוא החל לכתוב ספרים כשהיה בן 24, ובגיל 27 עבר לניו יורק כדי ללמוד בבית הספר לאמנויות באוניברסיטת קולומביה. סיים את לימודיו במאי 2009 עם תואר שני בכתיבה יוצרת (מדע בדיוני).
חיבר שני רומנים, שניהם היו רבי-מכר של הניו יורק טיימס ומכרו למעלה מחמישה מיליון עותקים ברחבי העולם. ספריו תורגמו ל-27 שפות ופורסמה ב-49 מדינות.
יוז השתתף בכתיבת סדרת "בני לוריאן", יחד עם ג'יימס פריי, תחת שם העט "פיטקוס לור". הספר הראשון בסדרה יצא באנגלית ב-2010.
בעשור השלישי של המאה ה-21, הוא גר בניו-מרקט, ניו המפשייר.
הערות שוליים

↑  הוגים את השם-משפחה שלו "יוּז". הצורה הנפוצה בעברית של שמו היא "האגהס", שהיא תעתיק אותיות מאנגלית
↑  Jobie Hughes, Fantastic Fiction (באנגלית)
| --- | --- |
בקרת זהויות :  PLWABN: 9810533836705606  GND: 1068984066  ICCU: SBNV045513  ISNI: 0000 0003 6846 3805  LCCN: no2011013163  VIAF: 301704012   WorldCat (עם VIAF): 301704012
צ'יזבורגר

| --- | --- |

 
 מאכלים
 סוג:  המבורגר 
 מטבח:  המטבח האמריקאי
 מוצא:  ארצות הברית 
 מרכיבים עיקריים:  קציצה, גבינה, לחמנייה, עגבנייה, חסה, בצל
 
צ'יזבורגר (באנגלית: Cheeseburger) הוא המבורגר עם גבינה. באופן מסורתי, פרוסת הגבינה מונחת על גבי קציצת הבשר. את הגבינה מוסיפים בדרך כלל להמבורגר זמן קצר לפני ההגשה, מה שמאפשר לגבינה להינתך. צ'יזבורגרים מגוונים מאוד במבנה, במרכיבים ובהרכב. כמו בהמבורגרים אחרים, צ'יזבורגר עשוי לכלול תוספות כגון חסה, עגבנייה, בצל, חמוצים, בייקון, מיונז, קטשופ וחרדל.
במסעדות מזון מהיר, הגבינה המשמשת בצ'יזבורגרים היא בדרך כלל גבינה מעובדת. גבינות נמסות אחרות עשויות לשמש כחלופות. דוגמאות נפוצות לגבינות על צ'יזבורגר הן צ'דר, גבינה שווייצרית, מוצרלה, גבינה כחולה ומונטריי ג'ק. מסעדות פופולריות שמוכרות צ'יזבורגרים הן למשל מקדונלד'ס, ברגר קינג, ונדיס ורבות נוספות.
בישראל, בעקבות בעיית הכשרות (עירוב בשר בחלב), צ'יזבורגרים נפוצים פחות, בדומה לקותלי חזיר. עם זאת, ברוב סניפי מקדונלד'ס ישראל (הלא כשרים) ניתן להזמין המבורגר בתוספת גבינה.
מקור

עד סוף המאה ה-19, שטחי המרעה רחבי הידיים של המישורים הגדולים שבמרכז ארצות הברית נפתחו לגידול בקר. זה איפשר לאמריקאים רבים לצרוך בשר בקר כמעט מדי יום. ההמבורגר נשאר כאחד המקורות הזולים ביותר לבשר בקר באמריקה.
הוספת גבינה להמבורגרים הפכה פופולרית בסביבות 1920. ישנן מספר טענות מתחרות לגבי מי יצר את הצ'יזבורגר הראשון. ליונל שטרנברגר נחשב כמי שהציג את הצ'יזבורגר בשנת 1924, בגיל 16 בלבד. הוא עבד כמטגן בחנות הכריכים של אביו בפסדינה, קליפורניה, "The Rite Spot", ו"הפיל בניסוי פרוסת גבינה אמריקאית על המבורגר מיטגן". הצ'יזבורגר הופיע לראשונה בתפריט בשנת 1928 במסעדת O'Dell's בלוס אנג'לס, שמכרה צ'יזבורגר "חנוק" בצ'ילי תמורת 25 סנט.
ישנן מסעדות אחרות הטוענות שהן המציאו את הצ'יזבורגר. לדוגמה, מסעדת Kaelin's בלואיוויל, קנטקי, טוענת שהיא המציאה את הצ'יזבורגר ב-1934. שנה אחת לאחר מכן, סימן מסחרי עבור השם "צ'יזבורגר" הוענק ללואי באלסט מ-Humpty Dumpty Drive-In בדנוור, קולורדו. לפי ארכיון Steak 'n Shake, מייסד המסעדה, גאס בלט, הגיש בקשה לסימן מסחרי על המילה בשנות ה-30 של המאה ה-20.
סניף A&W Restaurants בלאנסינג, מישיגן, נחשב למי שהמציא את הצ'יזבורגר בייקון בשנת 1963, והכניס אותו לתפריט לאחר בקשות חוזרות ונשנות של אותו לקוח.
על פי הסברה הרווחת, הצ'יזבורגר המאודה (Steamed cheeseburger), המוגש כמעט אך ורק במרכז קונטיקט, הומצא במסעדה בשם Jack's Lunch במידלטאון, קונטיקט, בשנות ה-30.
הצ'יזבורגר הגדול ביותר שנוצר אי פעם שקל 914 קילוגרם. 27 ק"ג בייקון, 23 ק"ג חסה, 23 ק"ג בצל פרוס, 18 ק"ג של חמוצים, ו-18 ק"ג של גבינה. שיא זה נקבע בשנת 2012 על ידי קזינו Black Bear במינסוטה, וניפץ את השיא הקודם של 400 ק"ג.
בארצות הברית, יום הצ'יזבורגר הלאומי נחגג מדי שנה ב-18 בספטמבר.
מרכיבים

למרכיבים המשמשים להכנת צ'יזבורגרים יש דפוס דומה החוזר על עצמו גם בגרסאות המקומיות שלו. למשל, רוב הקציצות עשויות מבשר בקר טחון. הגבינות הנפוצות המשמשות לציפוי הן גבינות אמריקאיות, שווייצריות, צ'דר וגבינות נמסות אחרות. התוספות הפופולריות לצ'יזבורגר הן חסה, עגבנייה, בצל, חמוצים, בייקון, אבוקדו או גואקמולי, פטריות מוקפצות פרוסות, רוטב גבינה או צ'ילי, אבל מגוון התוספות האפשריות הוא רחב.
בצ'יזבורגר יכולה להיות יותר מקציצה אחת או יותר מפרוסת גבינה אחת. לרוב מספר הקציצות ופרוסות הגבינה יהיה שווה, אך אין זה הכרחי. בצ'יזבורגר כפול (double cheeseburger) יש שתי קציצות, בצ'יזבורגר משולש (triple) שלוש ובמרובע (quadruple) ישנן ארבע קציצות בשר.
לפעמים מכינים צ'יזבורגרים כשהגבינה סגורה בתוך הבשר הטחון, ולא מעליו. צ'יזבורגר זה ידוע בשם ג'וסי לוסי (Jucy Lucy).
דת

ביהדות, הצ'יזבורגר נחשב ללא כשר, מכיוון שהוא משלב בשר בקר טחון וגבינה. תערובות חלב ובשר. עירוב בשר בחלב אסור בהלכה היהודית, בעקבות פסוק בספר שמות בו נכתב "לֹא תְבַשֵּׁל גְּדִי בַּחֲלֵב אִמּוֹ" (שמות ל"ד, כ"ו). איסור זה מופיע שוב בספר דברים. חוק זה עורר מחלוקת בירושלים כשמקדונלד'ס החלה לפתוח שם סניפים שמוכרים צ'יזבורגרים. מאז, מקדונלד'ס פתחה בישראל מסעדות כשרות וגם לא כשרות.
בניסיון לספק "צ'יזבורגר כשר", מסעדה כשרה בניו יורק יצרה גרסה שנויה במחלוקת של צ'יזבורגר המחליפה את הגבינה בגבינת סויה.
גלריה

צ'יזבורגר "Quad Stacker" של ברגר קינג, המכיל ארבע קציצות ובייקון
צ'יזבורגר במסעדה בקמדן טאון, לונדון
עולם צפוף

עולם צפוף הוא אלבומה השני של להקת הקליק, אשר יצא ב־1 ביוני 1983. מתוך האלבום התפרסמו הלהיטים "אל תדליקו לי נר", "כל האמת" ו"אני אבוד".
רקע

בשנת 1983 הצטרפה ללהקה הקלידנית רונה ורד, והיא השתתפה בהקלטות (אך לא נמנתה עם חברי הלהקה בתקליט). האלבום, כמו קודמו, התאפיין בטקסטים פרובוקטיביים, והוא עוסק בין היתר במין, בשיגעון ובמוות. בשיר "היי ילדון" יש התייחסות ראשונה להומוסקסואלים במוזיקה הישראלית. השיר "אל תדליקו לי נר" יצא תוך כדי מלחמת לבנון הראשונה, וקיבל משמעות נוספת כשנהפך להמנון לא רשמי של חיילים בלבנון. הוא מוקם במקום ה־34 במצעד הפזמונים העברי השנתי לשנת תשמ"ד, והשיר "כל האמת" הגיע למקום ה־11.
את הרצועה האינסטרומנטלית היחידה באלבום, "את מי את אוהבת", הייתה הלהקה נוהגת לבצע בהופעותיה בגרסה הכוללת מילים. תיעוד מוקלט של גרסה זו מופיע באלבום ההופעה החיה במועדון זמן אמיתי בתל אביב שראה אור בשנת 1988.
רשימת השירים

מילות השירים נכתבו על ידי דני דותן, המוזיקה לשירים הולחנה על ידי אלי אברמוב.
| מס' | שם | משך |
| --- | --- | --- |
| 1. | כל האמת  | 3:40 |
| 2. | מונדינה  | 4:43 |
| 3. | הי ילדון  | 3:57 |
| 4. | ילדה מפונקת  | 3:51 |
| 5. | את מי את אוהבת  | 3:13 |
| 6. | אני לבד – אני אבוד  | 3:13 |
| 7. | אל תדליקו לי נר  | 4:20 |
| 8. | נמאס לי / שוערי האימפריה  | 4:55 |
| 9. | Bear Hug  | 3:13 |
| 10. | עולם צפוף  | 5:22 |
משתתפים > הקליק

דני דותן – שירה, מילים
אלי אברמוב – גיטרות, הלחנה, הפקה מוזיקלית
עובד אפרת – גיטרה בס, הפקה מוזיקלית
ז'אן ז'אק גולדברג – תופים
משתתפים > משתתפים נוספים

אילן וירצברג – מפיק מוזיקלי
רונן בן טל – סינתיסייזר
רונה ורד – סינתיסייזר
שלמה משיח – חצוצרה
עופר פסנזון – מפיק
מיכה מיכאלי – גיטרה בס
יוריק בן דוד – מפיק בפועל
הערות שוליים

↑  מאת אורי זר אביב, קיצור תולדות הקליק, באתר טיים אאוט, ‏4 במרץ 2015
↑  עולם צפוף, באתר פזמונט
נחל חרמון

| --- | --- |

מפל בנחל חרמון
 מידע כללי
 אורך:  9 ק"מ
 ספיקה ממוצעת:  4 מ"ק לשנייה
 אגן ניקוז:  145 קמ"ר
 מוצא:  עין בניאס
 גובה מוצא הנהר:  390 מטרים
 יובלים:  נחל גובתה, נחל סער, נחל שיאון, נחל פרע 
 שפך:  נהר הירדן
 מדינות באגן הניקוז:  ישראל
 
 מפת אזור מקורות הירדן בה מסומנים הנחלים היוצרים את נהר הירדן
 
נחל הבניאס, אחד ממקורות המים של הכנרת
השביל התלוי בנחל חרמון
מראה מהנחל בשמורה
מעיינות הבניאס והבריכות מהן זורם נחל חרמון בשמורת נחל הבניאס.
ראשוני האזרחים מבקרים במעיינות הבניאס, תחילת יולי 1967
נַחַל חֶרְמוֹן (מכונה גם בָּנְיַאס) הוא נחל איתן והוא המזרחי במקורות הירדן. כמות מימיו היא כרבע מכלל מי נהר הירדן.
נחל חרמון בשנת 1969
גאוגרפיה, גאולוגיה והידרולוגיה

אגן הניקוז של נחל חרמון כולל חלקים מצפון רמת הגולן ואת השטח הישראלי של הר החרמון. יובליו העיקריים הם נחל סער, נחל גובתה, נחל שיאון ונחל פרע. אולם הזרימה ביובלים מגיעה רק ל-20% מכלל הזרימה בנחל, בשל האופי הקרסטי של הר החרמון, הגורם למים לחלחל לאדמה ולא לזרום על פני השטח.
מקור רוב המים בנחל הוא במעיינות שמתחת למערת בניאס, שמקורם בגשמים ושלגים שחלחלו בהר החרמון. בעבר נבעו המעיינות מתוך המערה, אך כיום הם נובעים בבריכות מתחתיה. המעיינות נובעים בטמפרטורה של 15 מעלות והם מהווים, יחד עם עין דן, בית גידול לתולעת השטוחה והאנדמית Dugesia golanica.
גאוגרפיה, גאולוגיה והידרולוגיה > תוואי

נחל חרמון זורם בתחילתו בכיוון דרום-מערב, וחלקו העליון נושא אופי הררי וקניוני. לאורך 3.5 ק"מ שבין המעיינות לשאר ישוב, יורד הנחל מרום של 390 מ' עד לרום של 200 מ', היינו בשיפוע ממוצע של 5.4%. זה שיפוע חריף למדי, המקנה למימיו עוצמת זרימה ומאפשר לו לחתור לעצמו קניון עמוק, ובו אשדות ומפלים. הגדול שבמפליו הוא מפל הבניאס, מפל בגובה 10 מטרים. יובלו נחל פרע, שלא התחתר כל כך עמוק, נופל אל קניון זה במפל גבוה.
ממוצא הקניון ומטה ממשיך הבניאס לזרום אל עמק החוּלה בשיפוע מתון יותר, אך עדיין כפלג-הרים מהיר וסוער למדי. תחילה ערוצו עמוק עם חתך טרפזי, ובהמשך אפיקו רדוד יותר, שפותיו מוגבהות מעל מפלס הזרימה בשיעור של 1–3 מ' בלבד. גם בתחום המישור של עמק החוּלה שומר האפיק על אופיו הפראי-טבעי, עם יער- גדות של דולב מזרחי וערבה, אולם השטחים המעובדים בעמק מגיעים למרחק של מטרים ספורים בלבד מהמים.
נחל חרמון נפגש עם נחל דן בסמוך לקיבוץ שדה נחמיה. אורכו הכללי של נחל חרמון, מעין בניאס ועד למפגשו עם נחל דן כ- 9 ק"מ בקו אווירי, והוא יורד כדי 310 מ', מרום של 390 מ' במעיין ועד רום של 80 מ' במפגש הנחלים.
בצלעות הנחל נחשפת סדרה של שכבות בזלת וטרברטין (נטף-נחלים, טופה), הערוכות חליפות בדגם מאוצבע. שני סוגי סלע אלה הורבדו בתקופה מאוחרת (בפליסטוקן). הבזלת פרצה מלמטה וזרמה באפיק, ואילו הטרברטין הושקע מלמעלה מתוך מי המעיינות שזרמו כאן בתנאים שעודדו השקעת חומר גירני שהומס במים. בתוך שכבות אלה חצב הנחל את ערוצו. בהמשך, במישור העמק, חתור הנחל בתוך משקעים אלוביאליים.
גאוגרפיה, גאולוגיה והידרולוגיה > ספיקה

הספיקה השנתית של הנחל מגיעה לכ-125 מיליון מ"ק מים, שהם כרבע מכלל מי הירדן. התנודה בין שנת השיא לשנת השפל בשפיעתו השנתית הקבועה של נחל חרמון (למעט זרימה עילית בשיטפונות), היינו בספיקתו נטו של עין בניאס – היא בשיעור של כ-1:4; בין ממוצע חודש השיא לממוצע חודש השפל – כ-1:15; בין שיא רגעי לשפל רגעי – כ-1:20.[דרוש מקור]
הצומח בנחל

הצומח לאורך נחל חרמון מצטיין ברבגוניות, בזכות מפגש של שלוש חברות צומח עיקריות: חברת אלון התבור והאלה האטלנטית, האופיינית לשולי עמק החולה, ומגיעה בחלקו העליון של הנחל לאחד משיאיה, חברת האלון המצוי והאלה הארצישראלית, (חורש ים תיכוני) הגולשת לכאן מצפון רמת הגולן במזרח, וחברת צמחיית הנחלים בשליטת הדולב המזרחי והערבה המחודדת, עם ער אציל, אשחר רחב-עלים ומילה סורית. חברה זו מצטיינת לא רק בפרטים עבי-גזע ומרשימים של דולב וערבה, אלא גם בתופעות מעניינות אחדות נוספות, המייחדות את הבניאס משכניו: בסלעי טרברטין סמוך למפל, גדלה אחת מהאוכלוסיות הצפופות ביותר בארץ של השרך רב-רגל פשוט, ובחלקו התחתון של הנחל, סמוך למפגשו עם הדן, בקרקע אלוביאלית, יש שטחים נרחבים מכוסים ב"יער" של השרך שבטבט גדול. באותה סביבה גדל בשפע גם המטפס חלביב יווני, שאפשר למצוא אותו בארץ אך ורק כאן ולגדות נחל שניר (החצבני).
הדמיון בין צומח- הגדות של הבניאס לזה של החצבני בולט בעיקר כאשר משוים אותם לצומח- הגדות של נחל דן, שבו הדולב, שהוא שכיח עד שולט בשני הראשונים, נעשה נדיר בדן. אפשר להבדיל בין צומח הבניאס לצומח החצבני בכך שלאורך הבניאס צומחים פרטים עבי-גזע וזקנים של דולב, בעוד שלאורך החצבני כל עצי הדולב צעירים יותר, אולי כי העצים הזקנים בחצבני מושמדים מדי פעם בשיטפונות או בשרֵפות.
בצלעות קניון הבניאס, במיוחד מן המפל ומטה, גדל צומח מגוון של עשבוניים, שבולטות בו בראשית החורף כלניות בצבעים רבים, מהמקדימות בפריחתן בכל האזור, ואילו בראשית הקיץ שולטים מרבדים של דרדר גדול פרחים, המתגוונים בעמודי פריחה של בן חצב יקינתוני.
בסמוך לנחל ישנם גם עצי פרי שהם שרידי בוסתנים נטושים, וכן צומחים ליד הנחל עצי צפצפה מכסיפה שניטעה על מנת להכין ממנה קורות לבתים.
היסטוריה

מכתבי יוסף בן מתתיהו משתמע שהבניאס היה המקור העיקרי של נהר הירדן. יואל אליצור משער שמדובר בטעות של בני התקופה אשר בגלל חשיבות העיר בניאס או בגלל מפלו המרשים ייחסו לו זרימה חזקה יותר מאשר בנחל דן.
הסכם ניוקומב-פולה מ-1923 שמאוחר יותר אושרר על ידי חבר הלאומים קבע את קו הגבול הבינלאומי בין המנדט הבריטי למנדט הצרפתי ולמעשה בין ארץ ישראל ומאוחר יותר מדינת ישראל ובין סוריה ולבנון. בהסכם נקבע כי הנחל עצמו יישאר בשטח המנדט הבריטי בעוד שהכפר והמעיינות יהיו בשטח המנדט הצרפתי (ובמשתמע, חלק מסוריה). הסכמי שביתת הנשק בתום מלחמת העצמאות קבעו שהשטחים ממערב לקו הגבול הבינלאומי עליהם השתלטו הסורים יהיו לאזורים מפורזים. בפועל השתלטו הסורים בתחילת שנות ה-50 על רכס הבניאס חלקו הגדול של המפורז הצפוני כך שרק חלקו הדרומי של הנחל נותר בשליטה ישראלית. בשנת 1964 ריכזה סוריה ציוד הנדסי כבד באזור, והחלה במפעל שמטרתו הטיית מסלול הנחל מזרחה על מנת למנוע ממימיו להגיע לישראל, בניגוד לחוק הבינלאומי. ישראל התנגדה לפעולה זו, והמאבק על מי הירדן נמשך בגזרה, כאשר אחד משיאיו היה פעולה גדולה של צה"ל ב-12 באוגוסט 1965 במהלכה הצליח צה"ל להשמיד את ציוד ההטיה, לאחר קרב בו הופעלו ארטילריה וטנקים. הסורים המשיכו במאמציהם, אך הצליחו לחפור רק חלק קטן מן התעלה עד שנכבש האזור בידי צה"ל במלחמת ששת הימים. במהלך אותה מלחמה פלשה מחלקת טנקים סורים לאזור, במהלך הקרב הידרדר אחד הטנקים לאפיק הנחל, הוא הושאר במקום.
תיירות

מאז 2009 חלקו העליון של הנחל כלול בשמורת הטבע 'שמורת נחל חרמון', ובמקום ישנם מסלולי טיולים רגליים, בנופי הפרא הקדומים של האזור, שהם בין הנופים הטבעיים היפים בישראל. בשנת 2010 נחנך באתר, לאחר מאבקים משפטיים ממושכים, שביל תלוי ראשון מסוגו בישראל, העובר באזור שעד כה לא היה נגיש למטיילים. הכניסה לשמורה בתשלום והכניסה למים אסורה בכל שטח השמורה. השמורה הוכרזה בשנת 1977, וכיום שטחה הוא כ-1,300 דונם (כ-1.3 קמ"ר).
מחוץ לשמורה יש מסלולי טיול נוספים, ללא תשלום. אלו כוללים את המסלול אל הטנק הסורי ההפוך, ליד קיבוץ שניר, וממנו מסלול לאורך הנחל אל שאר ישוב וחורשת הנופלים לזכר הרוגי אסון המסוקים, הסמוך לקבר נבי יהודה. בהמשך הנחל נמצא חניון האקליפטוסים ליד חיבור הנחל עם נחל דן.
ראו גם

בניאס (אתר ארכאולוגי)
בית ספר שדה חרמון
הערות שוליים

↑  הגייה ערבית של השם הקדום פָּנְיַאס - העיצור p אינו פונמה בשפה הערבית ולכן נעשה שימוש בעיצור b
↑  ‏D.golanica באתר www.lifedesks.org.
↑  יואל אליצור, שמות מקומות קדומים בארץ ישראל השתמרותם וגלגולם, יד יצחק בן צבי, תשס"ט, עמ' 241
↑  רון פז, ‏מים לא שקטים, באתר גלובס, 18 במרץ 2001
↑  משה גלעד, טיול אל השביל התלוי בשמורת הבניאס, באתר הארץ, 30 ביולי 2014
↑  בריכת הטנק הסורי בנחל חרמון, אתר מסלולים ישראל
| נחלי רמת הגולן |
| --- | --- | --- |
| נחלי איתן | נחל חרמון • נחל סער • ואדי אבו סעיד • נחל שוח • נחל גילבון • נחל משושים • נחל זוויתן • נחל יהודיה • נחל עיט • נחל גמלא • נחל בזלת • נחל דליות • נחל סמך • נחל אל על • ירמוך |  |
| נחלי אכזב | נחל שיאון • נחל חבושית • נחל ערער • נחל גובתה • נחל סנאים • ואדי אל-חמאם • נחל חזורי • נחל ירדינון • נחל עורבים • נחל פרש • נחל חמדל • נחל נשף • ואדי עין א-תינה • נחל יוסיפון • מסיל אל-ע'נאמה • נחל קצרין • נחל חיוויאי • נחל בתרא • נחל נשרים •  נחל שפמנון • נחל כנף • נחל נוב • נחל  צלצל • נחל עין גב • נחל מיצר • ואדי ברברה • ואדי סמר • נחל פרע • נחל רוקד |  |
| נחלי הגליל |
| --- | --- | --- |
| הגליל העליון | נחל עמוד • נחל עכברה • נחל אביב • נחל גוש חלב • נחל דישון • נחל חצור • נחל יראון • נחל מורן • נחל מחניים • נחל מירון • נחל נריה • נחל צבעון • נחל ראש פינה • נחל רבי ינאי • נחל פשחור • נחל סתר • נחל חנניה • נחל ליבנים • נחל הוזים • נחל שכוי • נחל שמאי • נחל חוקוק • נחל רזים • נחל עצבונית • נחל חלב • נחל עלמון • נחל קציון • נחל ברעם • נחל בן זמרה • נחל מרות • נחל פרוד • נחל עפאים • נחל פקיעין • נחל זבד • נחל זווית • נחל ברתות • נחל חירם • נחל אדמונית • נחל שפנים • נחל זוך • נחל יצהר • נחל אזהב • נחל דלתון • נחל סוד • נחל בר יוחאי • נחל בירנית • נחל משמש • נחל מתת • נחל שרך • נחל בצת • נחל חניתה • נחל נמר • נחל גליל • נחל מצובה • נחל שעל • נחל אשחר • נחל נחת  • נחל יסף • נחל כזיב • נחל מרווה • נחל מירב • נחל אשרת • נחל געתון • נחל ביריה |  |
| הגליל התחתון | נחל אבליים • נחל אדמי • נחל ארבל • נחל גדורה • נחל דנה • נחל השבעה • נחל חילזון • נחל חרוד • נחל יבנאל • נחל ימה • נחל יששכר • נחל כבול • נחל נהלל • נחל נון • נחל ציפורי • נחל צלמון • נחל שונם • נחל שיזפים • נחל שכניה • נחל שרונה • נחל תבור • נחל קנקן • נחל כמון • נחל חזון • נחל שבע • נחל הארי • נחל ממלח • נחל אוזנית • נחל סביונה • נחל נמרים • נחל מזגה • נחל עקב • נחל חמוד • נחל אזנות • נחל קשת  • ואדי אל-חסין • נחל מורסן • נחל נעיאל • נחל סח'נין • נחל שגב • נחל תמרה • נחל חנינה • נחל צוף • נחל עביד • נחל חנה • נחל שזור • נחל יפתחאל • נחל סרגונה • נחל זורעים • נחל שובב • נחל פוריה • נחל חרצית • נחל צידתה • נחל אלות • נחל ברית • נחל תולע • נחל יחמי • נחל גבול • נחל צבאים • נחל זיקה • נחל גבע • נחל נעורה • נחל עכין • נחל רכש • נחל כוכב • נחל סליל • נחל הקוסמת • נחל אוכל • נחל קיש • נחל יזיר • נחל ברק בן אבינעם • נחל קמה • נחל חמוד • נחל עין דור • נחל דבורה • נחל שומר |  |
| אצבע הגליל | נחל דן • נחל שניר • נחל חרמון • נחל עיון • נחל קדש • נחל משגב • נחל השומר • נחל מרגליות • נחל קורן |  |
| הגליל המערבי | נחל בית העמק • נחל בצת • נחל געתון • נחל יחיעם • נחל ינוח • נחל יסף • נחל כזיב • נחל שעל • נחל שרך |  |
| --- | --- |
בקרת זהויות :  NLI: 987007394746905171 
טנק T-34 סורי שהשתתף בהתקפה על קיבוץ דן ב-6 ביוני 1967 במלחמת ששת הימים. הטנק נפל לערוץ הבניאס והתהפך.
יעל אודם

| --- | --- |

אודם באפריל 2016
 לידה:  22 בנובמבר 1982 (בת 42) כפר יהושע, ישראל ישראל
 מדינה:  ישראל ישראל
 השכלה:  המסלול האקדמי המכללה למינהל 
 מעסיק:  חברת החדשות
 סוג כתב:  כתבת חינוך ומגישה
 מספר צאצאים:  4 
 קישורים חיצוניים
 פייסבוק:  יעל-אודם-154471048056057
 טוויטר (X):  yael_odem
 
יעל אודם (נולדה ב־22 בנובמבר 1982) היא עיתונאית ואשת טלוויזיה ישראלית. כתבת חינוך ומגישת חדשות בחברת החדשות ובקשת 12.
ביוגרפיה

נולדה בכפר יהושע, שירתה בצה"ל כמדריכת חי"ר. בוגרת תואר ראשון בהצטיינות בתקשורת ומנהל עסקים במסלול האקדמי המכללה למינהל.
בשנת 2008 התקבלה לעבודה בחברת החדשות. בשנים הראשונות עבדה במחלקת ריכוז הכתבים ובין 2011 ל־2013 עבדה גם ככתבת כללית במהדורה המרכזית. בשנת 2013 מונתה לתפקיד כתבת איכות הסביבה. בנוסף, אודם שימשה בעבר כמבזקנית חדשות.
בשנת 2015 מונתה אודם לתפקיד כתבת החינוך. במסגרת עבודתה סיקרה אודם את פעולות הממשלה וועדת החינוך של הכנסת לקיצור ימי החופשה ולביטול תשלומי ההורים.
חיים אישיים

נשואה לים רגב, אם לארבע בנות ומתגוררת בחדרה.
הערות שוליים

↑  מערכת ice, "מגישת חדשות 12 בווידוי חושפני: "זה משתק אותי, רועדת מפחד", ice,‏ 22 באוקטובר 2022; פוסט אינסטגרם של יעל אודם
1 2  אסי קוטין, "מעולם לא הייתי כל כך שלמה עם משהו שאני עושה", באתר בלינקר, 16 בפברואר 2016
1 2  דוד אברהם‏, אני מהסביבה, באתר וואלה, 24 בפברואר 2013
↑  אלכסנדר כץ, נעים מאד: לי נעים תתחיל להגיש מבזקים בחדשות 2, באתר אייס, 17 ביולי 2018
↑  אלכסנדר כץ, שינויים בחברת החדשות של ערוץ 2: דפנה ליאל מונתה לתפקיד הכתבת בכנסת, באתר אייס, 6 באוקטובר 2015
↑  תשלומי ההורים לשנת הלימודים הבאה בוטלו, באתר "סרוגים", 22 באוגוסט 2024
↑  ועדת החינוך של הכנסת ממליצה לקצר ולבטל חופשות כדי לסייע להורים, באתר news.xoox.co.il
ערך זה הוא קצרמרבנושא תקשורת ובנושא ישראלים. אתם מוזמנים לתרום לוויקיפדיה ו.
קטין

.
קטין הוא ההגדרה המשפטית לאדם שטרם מלאו לו 18 שנים. אדם שמלאו לו 18 שנים נקרא בגיר.
סעיף 3 לחוק הכשרות המשפטית והאפוטרופסות מגדיר את המונח "קטין" על מנת לסייג פעולות משפטיות אשר קטין אינו רשאי לבצען אלא בהסכמת נציגו. החוק קובע כי פעולה משפטית של קטין טעונה הסכמת נציגו, וההסכמה יכולה להינתן מראש או בדיעבד, וכן יכולה להינתן לפעולה ספציפית או לסוג מסוים של פעולות. כפי שהנציג יכול לאשר פעולה, הריהו רשאי לבטלה כל עוד לא בוצעה.
במקרה ובוצעה פעולה משפטית של קטין ללא הסכמת הנציג, הרי שניתן לבטלה על ידי הנציג, או על ידי היועץ המשפטי לממשלה, או אפילו על ידי הקטין, תוך חודש ימים לאחר הפיכתו לבגיר.
רוב המדינות מחוקקות חוקים המגנים על הקטינים וזאת לאור ההנחה שקטינים אינם בעלי יכולת לדאוג לעצמם ולצרכיהם הפיזיים והנפשיים, אינם מסוגלים לפרנס את עצמם, או שאינם בעלי שיקול דעת בוגר ועצמאי. דוגמאות להגנות אלו כוללים חוקים העוסקים באיסור פרסום תמונה ושם קטין; איסור המרת דת של קטין; צווי איסור מכירת משקאות חריפים וסיגריות, דרישות נוכחות בבתי הספר, הצורך באישור נציג לצורך ביצוע פעולות משפטיות (כגון חתימה על חוזים או פתיחת חשבון בנק), מגבלות בהוצאת רישיון נהיגה, משפטים ועונשים מופרדים (כגון בית המשפט לנוער), חוקי העסקת ילדים, וחוקים אחרים המגנים מפני ניצול והתעללות.
חלק מן החוקים האמורים לעיל, שמטרתם להגן על הקטין, מטילים מגבלות על זכויותיו, כגון הזכות להצביע, לחתום על חוזה, לרכוש באשראי וכדומה.
אפוטרופוס טבעי לקטין

חוק הכשרות המשפטית והאפוטרופסות קובע: ”ההורים הם האפוטרופסים הטבעיים של ילדיהם הקטינים”. משמעות הדבר היא שחלה עליהם חובה וזכות לדאוג לצורכי הקטין, לרבות חינוכו, לימודיו, הכשרתו לעבודה וכן שמירה על נכסיו, ניהולם ופיתוחם. בנוסף, ההורים רשאים להחזיק בקטין ולקבוע את מקום מגוריו והם בעלי הסמכות לייצגו.
מצדו של הקטין, נקבע בחוק כי: ”הקטין חייב, תוך כיבוד אב ואם, לציית להוריו בכל עניין הנתון לאפוטרופסותם”. כלל חשוב החל על הורים הוא כי הם חייבים לנהוג לטובת הקטין כדרך שהורים מסורים היו נוהגים בנסיבות העניין, וחייבים שניהם לפעול תוך הסכמה, וחזקה על הורה שהסכים לפעולת רעהו. בעניין שאינו סובל דיחוי, כגון במצב רפואי דחוף, רשאי כל אחד מההורים לפעול על דעת עצמו.
בעניין ניהול נכסי הקטין, קובע החוק כי במקרה ולקטין הגר אצל הוריו יש הכנסות (למשל, כי ירש נכסים), הרי שאלו ישמשו במידה נאותה לקיום משק הבית המשפחתי ולסיפוק צורכי הקטין.
במקרה והורה אינו מסוגל למלא את חובותיו בנוגע לרכושו של הקטין או מזניח חובות אלו, להבדיל מהנושאים האחרים שהם באחריות ההורים, הרי שבית המשפט רשאי להורות כיצד יש לפעול.
בנוסף, קובע החוק כי בית המשפט לא ימנה אפוטרופוס בנוסף על הורה אלא אם ראה סיבה מיוחדת לכך לטובת הקטין, ולאחר שלהורה ניתנה הזדמנות להשמיע את טענותיו.
לפני מינוי אפוטרופוס בידי בית המשפט, ישמע בית המשפט את דעת הקטין אם הוא מסוגל להבין בדבר וניתן לברר דעתו.
יחס החוק הישראלי לקטינים ולבגירים

בישראל מקבל ילד מספר זהות עם לידתו, אך הזכות והחובה להצטייד בתעודת זהות כחולה תקפה רק מהגיעו לגיל 16. עד סוף המאה ה-20 נרשמו ילדים בדרכונים של הוריהם, אך באחרונה ניתן להנפיק לילד דרכון משלו, על שמו.
החל מהגיעו לגיל עשר אין ההורים יכולים להמיר את דתו של ילדם בלי-הסכמתו. מגיל 12 נושאים קטינים וקטינות באחריות פלילית על פגיעה בגוף או ברכוש, אם כי לא יועמדו למשפט בטרם מלאו להם 13.
בגיל 14 רשאים נערים ונערות לפתוח חשבון בנק בהסכמת הוריהם, ולבצע פעולות כספיות מסוימות; מגיל 16 ומעלה אין עוד צורך בהסכמת ההורים לכך, וניתן לעשות כך באופן עצמאי. בהתאם לחוק עבודת הנוער אין להעסיק ילד שטרם מלאו לו 14 שנים, נערים ונערות בני 14 מותר להעסיק רק בחופשות, ומגיל 15 עד גיל 18 מותר להעסיקם ביתר ימות השנה במקרים חריגים.
חוק גיל הנישואין, תש"י-1950, מאפשר רק למי שמלאו לו 18 שנים להינשא. אולם אם מלאו לקטין 16 שנים ובית המשפט סבור שהנישואין יהיו לטובתו של הקטין הוא רשאי לאשר את הנישואין. במקרה של קטין שמלאו לו 16 שנים אך עוד לא מלאו לו 17 שנים הוא רשאי לאשר את הנישואין רק לאחר שקיבל תסקיר של עובד סוציאלי.
קיימים תחומים נוספים בהם יש התייחסות למעמדו של הקטין, בחקיקה או בפסיקת בתי המשפט:
הגירת קטינים עם אחד ההורים לארץ אחרת.
קביעת זמני שהות עם אחד ההורים.
החלטות במקרה של חטיפת קטין על ידי אחד ההורים.
אימוץ קטינים
קביעת משמורת על קטין
שינוי שם לקטין
בחירת מסגרת חינוכית-לימודית לקטינים
טיפול רפואי לקטין
הכרזה על אבהות על קטין
מינוי אפוטרופוס לקטין וניהול רכוש קטין.
התפיסה בנוגע לקטינים היא כי יש לתת להם את הזכות להשמיע את קולם, בהתאם לגילם וכושרם לעשות זאת, וכי יש לתת משקל לעמדתם, בין השאר, ככל שגילם בוגר יותר, שעמדתם נובעת מכושר לקבל החלטות עבור עצמם, וככל שההחלטה משפיעה באופן מהותי על חייהם ועל רווחתם.
ראו גם

גיל ההסכמה
גיל הצבעה
אמנת זכויות הילד